'ધડક'ની ધૂમ, 48 કલાકમાં 3 કરોડથી વધુ વખત જોવાયું ટ્રેલર! | Dhadak Trailer Got 30 Million Views In Just 48 Hours - Bollywood News | I Am Gujarat
Gujarati News Bollywood 'ધડક'ની ધૂમ, 48 કલાકમાં 3 કરોડથી વધુ વખત જોવાયું ટ્રેલર!
'ધડક'ની ધૂમ, 48 કલાકમાં 3 કરોડથી વધુ વખત જોવાયું ટ્રેલર!
Published: Jun 13, 2018 23:58 pm IST
1/3સોશિયલ મીડિયા પર છવાયું 'ધડક'નું ટ્રેલર
ઈશાન ખટ્ટર અને જાહ્નવી કપૂર સ્ટારર 'ધડક'નું ટ્રેલર લૉન્ચ થઈ ગયું છે અને લૉન્ચિંગની સાથે જ ટ્રેલરે સોશિયલ મીડિયા પર ધૂમ મચાવી દીધી છે. ટ્રેલરને 48 કલાકમાં જ 30 મિલિયનથી વધુ વ્યૂઝ મળી ચૂક્યા છે. ફિલ્મ નિર્માતા કરણ જોહરે પોતે આ વાતની જાણકારી ટ્વીટર પર આપી છે. કરણે આટલા જબરદસ્ત રિસ્પોન્સ માટે બધાને થેન્ક્સ કહ્યું. 'ધડક' સુપરહિટ ફિલ્મ 'સૈરાટ'ની હિન્દી રીમેક છે.
2/3કરણ જોહરે શેર કરી ખુશી
પોતાની ઉત્સુકતાને શેર કરતા કરણે લખ્યું, 'એક લવ સ્ટોરી, #ધડક! 20 જુલાઈએ પહેલા પ્રેમની આ અનકન્ડિશનલ સ્ટોરીને જુઓ…અનકન્ડિશનલ લવ…ડીપ લવ…અને આ પ્રેમ માટે તમારા બધાનો આભાર! 48 કલાકમાં 30 મિલિયન વ્યૂઝ!' કરણે આ ટ્વીટમાં નિર્દેશક શસાંક ખૈતાનને પણ ટેગ કર્યો.
3/3બોલિવૂડ ડેબ્યૂ કરશે શ્રીદેવીની પુત્રી
જણાવી દઈએ કે, 'ધડક'ને ધર્મા પ્રોકક્શન પ્રોડ્યૂસ કરી રહી છે. આ ફિલ્મથી પ્રખ્યાત દિવંગત અભિનેત્રી શ્રીદેવીની પુત્રી જાહ્નવી કપૂર બોલિવૂડમાં ડેબ્યૂ કરી રહી છે. તેની સામે શાહિદ કપૂરનો ભાઈ ઈશાન ખટ્ટર દેખાશે જે 'બિયૉન્ડ ધ ક્લાઉડ્સ'થી ડેબ્યૂ કરી ચૂક્યો છે. ટ્રેલર લૉન્ચના પ્રસંગે જાહ્નવીના કાકા અનિલ કપૂર, સંજય કપૂર, કઝિન શનાયા કપૂર, જહાન અને હર્ષવર્ધન કપૂર પણ જોવા મળ્યા.